**PÁLYÁZATI FELHÍVÁS**

A Győr-Moson-Sopron Megyei Büntetés-végrehajtási Intézet

Parancsnoka pályázatot hirdet

**SZAKÁPOLÓ**

hivatásos tiszthelyettesi beosztás betöltésére,

teljes munkaidőben, határozatlan időtartamra.

Pályázati feltételek:

* magyar állampolgárság,
* állandó belföldi lakóhely,
* 18. életév betöltése, és életkora a hivatásos szolgálat rá irányadó felső korhatáránál legalább tíz évvel kevesebb,
* büntetlen előélet, kifogástalan életvitel ellenőrzés vállalása,
* egészségi, pszichikai, fizikai alkalmasság,
* állami középfokú végzettség (érettségi bizonyítvány), a bizonyítvány hitelességének vállalása,
* OKJ-54 ápoló/asszisztens, körzeti ápoló, körzeti közösségi szakápoló, diplomás ápoló, foglalkozás-egészségügyi szakápoló, üzemi ápoló, szakasszisztens,
* érvényes működési nyilvántartási igazolvány, egészségügyi szakdolgozói kamarai tagság

A pályázatok elbírálásánál előnyt jelent:

* fennálló hivatásos szolgálati jogviszony,
* középfokú rendészeti szakmai végzettség,
* büntetés-végrehajtási szakmai gyakorlat,
* legalább három év egészségügyi szakterületen szerzett gyakorlat,
* államilag elismert nyelvvizsga (angol, német, francia, orosz, arab, kínai nyelvekből),
* felhasználói szintű számítógépes ismeretek,
* Robotzsaru Neo és a FANY program ismerete

Feladata:

* az intézet személyi és fogvatartotti állományának egészségügyi ellátásában való részvétel, elsősegély-nyújtási feladatok ellátása,
* orvosi rendeléseken történő aktív részvétel,
* gyógyszerek és gyógyászati segédeszközök megrendelése, nyilvántartása, adagolása, osztása
* az intézet közegészségügyi és járványügyi feladatainak végrehajtásában való részvétel,
* önállóság, nagyfokú terhelhetőség, precíz munkavégzés

Pályázat tartalmazza:

* a legfontosabb személyes adatokat és elérhetőséget is tartalmazó részletes szakmai, fényképes önéletrajzot (jelenlegi és korábbi munkahelyek feltüntetésével),
* állami, szakmai végzettséget, idegen nyelvismeretet és a jogosítványt igazoló okiratok másolatát,
* motivációs levelet,
* hozzájáruló nyilatkozatát, arra vonatkozóan, hogy a pályázati anyagot az elbírálásában résztvevők megismerhetik, abba betekinthetnek, valamint az abban foglalt személyes adatait a pályázati eljárás során kezelhetik,
* önéletrajzának személyügyi nyilvántartásba vételére vonatkozó hozzájáruló, vagy a hozzájárulást megtagadó nyilatkozatot

Munkavégzés helye: Győr-Moson-Sopron Megyei Büntetés-végrehajtási Intézet; 9021 Győr, Jókai utca 18.

Illetménye: A rendvédelmi adatokat ellátó szervek hivatásos állományának szolgálati jogviszonyáról szóló 2015. évi XLII. törvény 351. § és 355. §, valamint a belügyminiszter irányítása alatt álló rendvédelmi feladatokat ellátó szerveknél a hivatásos szolgálati beosztásokról és betöltésükhöz szükséges követelményekről szóló 30/2015. (VI.16.) BM rendelet 5. melléklete alapján (Helyi, Tiszthelyettesi besorolási osztály C besorolási kategória, bruttó 274.415,-Ft – már a beiskolázás ideje alatt is.)

Egyéb juttatások: utazási költségtérítés, cafeteria, ruházati illetmény, albérleti hozzájárulás

Munkarend: teljes munkaidőben, kombinált szolgálati időrendszerben

Pályázat benyújtásának módja:

A pályázatokat a Győr-Moson-Sopron Megyei Büntetés-végrehajtási Intézet parancsnokához - 9021 Győr, Jókai u. 18. – címen kell benyújtani. Kérjük a borítékon feltüntetni a munkakör megnevezését: „Szakápoló”. A pályázatokat elektronikus formában a halmai.tamas@bv.gov.hu e-mail címre is megküldheti.

Pályázat benyújtásának határideje: folyamatos

Pályázat elbírálásának határideje: folyamatos

A pályázat elbírálásának módja, rendje:

A felvétel részét képezi egy szóbeli elbeszélgetés, melyre a pályázóval előre egyeztetett időpontban kerül sor.

A benyújtott pályázatokat az intézetparancsnok által kijelölt bizottság bírálja el, melynek eredményéről a pályázók írásban értesítésre kerülnek.

A pályázattal kapcsolatban bővebb felvilágosítás kérhető – hivatali munkaidőben - az alábbi telefonszámokon: (96) 312-566, NTG: 117-1500, illetve a halmai.tamas@bv.gov.hu. e-mail címen.

**Győr, 2018. április 12.**

 **Mihály Attila bv. ezredes sk.**

 **parancsnok**